open-index/open-wikipedia-markdown huggingface dataset:
Lamb of God

**Lamb of God -** beş nəfərdən ibarət Amerikan groove metal və metalcore qrupu.1994-cü ildə qurulan qrup; vokalist Randy Blythe, gitaristlər Mark Morton və Willie Adler, bas gitarist John Campbell və zərb qurğusunda ifa edən Chris Adler'dən ibarətdit. Grup həm də New Wave of American Heavy Metal'ın bir parçası olaraq qəbul edilir.

## Qrup Üzvləri
**Hazırkı üzvlər**
* Randy Blythe - Vokal (1995-hal hazırda)
* Mark Morton - Solo gitara (1990-1994, 1998-hal hazırda)
* Willie Adler - Elektro Gitara (1998-hal hazırda)
* John Campbell - Bas gitara (1990-hal hazırda)
* Chris Adler - Zərb Qurğusu (1990-hal hazırda)
**Köhnə üzvlər**
* Matt Conner - Elektro Gitara (1990-1994)
* Abe Spear - Elektro Gitara (1994-1998)

## Diskoqrafiya
**Burn the Priest* (1999)
**New American Gospel* (2000)
**As the Palaces Burn* (2003)
**Ashes of the Wake* (2004)
**Sacrament* (2006)
**Wrath* (2009)
**Resolution* (2012)
**VII: Sturm und Drang* (2015)
**Lamb of God* (2020)
Mandalorlu

***Mandalorlu*** və ya **Mandaloriyalı** () — Con Favro tərəfindən "Disney+" striminq xidməti üçün yaradılmış ABŞ kosmik vestern teleserialı. Bu, "*[[Ulduz müharibələri]]*" franşizasındakı ilk bədii teleserialdır. "*Mandalorlu*"nun hekayəsi "*[[Ulduz müharibələri: VI Epizod – Cedayın qayıdışı (film, 1983)|Ulduz müharibələri: VI Epizod – Cedayın qayıdışı]]*" (1983) filminin hadisələrindən beş il sonra başlayır. Teleserial Pedro Paskal tərəfindən canlandırılan, "Uşaq"ı ələ keçirmək üçün işə götürüldükdən sonra onu işəgötürənlərdən qaçan yalqız kəllə ovçusu tənha mükafat ovçusu Mandalorlu haqqındadır.

"*[[Ulduz müharibələri]]*"nin yaradıcısı Corc Lukas 2009-cu ildə "*Ulduz müharibələri*" haqqında bədii teleserialın hazırlanmasına başlamış, lakin layihə istehsal xərclərinin baha olması səbəbilə dayandırılmışdır. O, 2012-ci ilin oktyabrında "Lucasfilm"i "Disney"ə satmışdır. Bundan sonra "Disney+" üçün yeni "*Ulduz müharibələri*" serialı üzərində iş başlamışdır. Con Favro layihəyə 2018-ci ilin mart ayında ssenarist və şoumen kimi qatılmışdır. O, Deyv Filoni, Ketlin Kennedi və Kolin Vilsonla birlikdə teleserialın icraçı prodüseridir. Teleserialın adı 2018-ci ilin oktyabrında elan edilmiş, ardınca ABŞ-nin Kaliforniya ştatındakı "Manhattan Beach Studios" studiyasında çəkilişlərə başlanmışdır. Vizual effektlər şirkəti "Industrial Light & Magic" teleserial üçün "StageCraft" texnologiyasını hazırlamışdır. Teleserialın mühitini yaratmaq üçün virtual setlərdən və 360 dərəcə video divardan istifadə edir. Bu texnologiya o vaxtdan bəri başqa film və teleproqramlar tərəfindən istifadə edilmişdir.

"*Mandalorlu*"nun ilk seriyası 12 noyabr 2019-cu ildə, "Disney+" striminq  xidmətinin fəaliyyəti başlaması ilə eyni tarixdə yayımlanmışdır. Səkkiz epizoddan ibarət birinci mövsüm müsbət rəylər almış, LXXII praym-taym Emmi mükafatlarında "görkəmli dram serialı" kateqoriyasından namizəd olmuş və yeddi praym-taym yaradıcı sənətlər Emmi mükafatını qazanmışdır. İkinci mövsümün birinci seriyası 30 oktyabr 2020-ci ildə yayımlanmış və müsbət rəylər almışdır. Hal-hazırda çəkilən üçüncü mövsümün 2022-ci ildə yayımlanması gözlənilir. "*[[Boba Fettin kitabı (teleserial, 2021)|Boba Fettin kitabı]]*" və "*Asoka*" kimi spin-off seriallar teleserialın süjeti əsasında çəkilmişdir.

## Mövzu
"*[[Ulduz müharibələri: VI Epizod – Cedayın qayıdışı (film, 1983)|Ulduz müharibələri: VI Epizod – Cedayın qayıdışı]]*" (1983) filminin hadisələrindən və Qalaktik imperiyanın süqutundan beş il sonra başlayan "*Mandalorlu*"nun süjeti qalaktikanın kənarında yalqız mandalorlu kəllə ovçusu Din Carinin hekayəsindən bəhs edir. İmperator qüvvələrinin qalıqları Qroqu adlı uşağı tapıb gətirmək üçün onu işə götürür, lakin bunun əvəzinə o, uşağı özü ilə götürür və onu qorumaq üçün qaçır. Qroqunu özükimilərlə birləşdirməyə çalışan Mandalorlu Qroqunun güc ilə əlaqəsindən istifadə etmək istəyən Moff Gideon tərəfindən təqib edilir.

## İstinadlar

## Əlavə ədəbiyyat
* 

## Xarici keçidlər
* 
* 
* 
* 
* ''Mandalorlu'' — "*StarWars.com*" saytında.
Fallout 2

***Fallout 2: A Post Nuclear Role Playing Game*** () və ya sadəcə ***Fallout 2*** () — "Black Isle Studios" tərəfindən hazırlanan və "Interplay Entertainment" tərəfindən nəşr olunan növbəyə əsaslanan postapokaliptik açıq dünya rol videooyunu. "*[[Fallout (videooyun seriyası)|Fallout]]*" oyun seriyasındakı 2-ci epizoddur. Oyun 29 oktyabr 1998-ci il tarixində dünya miqyasında "Mac OS X" və "Microsoft Windows" platformaları üçün satışa çıxarılmışdır. Oyunun hadisələri ABŞ-nin Kaliforniya ştatında cərəyan edir. Oyunun əsas hekayəsi özündən əvvəlki "*[[Fallout (videooyun)|Fallout]]*"un hadisələrindən 80 il sonra, "Böyük müharibə"dən () isə 164 il sonra, yəni 2241-ci ildə baş verir

Oyunçu seriyanın birinci epizodunun protaqonisti "sığınacaq sakini"nin nəvəsi "seçilmiş"i idarə edir. Oyunçu personajın vəzifəsi Arroyo kəndindəki primitiv, dinc tayfasını aclıqdan xilas etməkdir. Bu kənd 13 nömrəli sığınacağın keçmiş sakinləri tərəfindən qurulmuşdur və oyunçu personaj onları xilas etmək üçün həmin sığınacağın xarabalıqlarında "Ədən bağı yaratma dəsti" ( ƏBKG; , *GECK*) kimi tanınan qədim ekoloji təmir maşınını tapmaqlıdır. Oyunçu personaj bunu yerinə yetirdikdən sonra tayfasının keçmiş ABŞ federal hökumətinin səlahiyyətinə iddia irəli sürən "Anklav" () tərəfindən fəth edildiyini öyrənir. Oyunçu öz tayfasını əsarət və ölümdən xilas etmək üçün onlarla mübarizə aparmalıdır.

"Fallout" tənqidçilər tərəfindən müsbət rəylər almışdır. Müsbət fikirli tənqidçilər oyunun geympleyi və süjet xəttini bəyənmiş, onu orijinal "Fallout"un layiqli davamçısı kimi qiymətləndirmişdir. Buna baxmayaraq, tez-tez müşahidə olunan baqlar və birinci oyunla müqayisədə çox da təkmilləşdirilməməsi videooyunun bir neçə qrup və jurnallar tərəfindən mülayim tənqidlərə məruz qalmasına səbəb olmuşdur.

## İstinadlar

## Xarici keçidlər

* 
* 
* 
* '''Fallout 2''' — seriyanın rəsmi Vikiyasında.
Kurno oliqopoliyası

**Kurno oliqopoliyası** —  bazar rəqabətinin iqtisadi modeli. Onu formalaşdıran fransız iqtisadçısı A. Kurnonun (1801-1877) şərəfinə adlandırılmışdır.

Modelin əsas müddəaları:
* Bazarda eyni adlı iqtisadi məhsul istehsal edən sabit sayda N > 1 firma var;
* Bazara daxil olan və çıxan yeni firmalar yoxdur;
* Firmaların bazar gücü var. Qeyd: Kurno özü bazar gücünün nə olduğunu bilmirdi. Bu termin sonradan ortaya çıxdı;
* Firmalar mənfəətlərini maksimuma çatdırır və əməkdaşlıq olmadan fəaliyyət göstərir.

N bazarındakı firmaların ümumi sayının bütün iştirakçılara məlum olduğu güman edilir. Hər bir firma öz qərarını verərkən digər firmaların məhsuldarlığını verilmiş parametr (sabit) kimi qəbul edir. Firmaların məsrəf funksiyaları c_i(q_i) müxtəlif ola bilər və həmçinin bütün iştirakçılara məlum olduğu güman edilir.

Tələb funksiyası malın qiymətinin azalan funksiyasıdır. Malın qiyməti sektoral bazarın tarazlıq qiyməti kimi verilir (sahə təklifinin dəyəri eyni qiymətdə verilmiş iqtisadi əmtəəyə olan tələbin dəyərinə bərabərdir).

## Tarazlığın hesablanması
İki firma (duopoliya) olan bir modeli nəzərdən keçirək. Tarazlıq qiymətini müəyyən etmək üçün firmaların hər birinin ən yaxşı cavablarını hesablayırıq.

i-ci firmanın mənfəəti aşağıdakı formada olur:

\Pi_i = P(q_1+q_2).q_i - C_i(q_i).

Onun ən yaxşı cavabı, digər firmanın məhsulu q_j, i \ne \ j nəzərə alınmaqla, mənfəəti \Pi_i maksimallaşdıran q_i çıxışıdır. q_i dəyişəninə münasibətdə \Pi_i törəməsi formaya malikdir:

:\frac{\partial \Pi_i }{\partial q_i} = \frac{\partial P(q_1+q_2) }{\partial q_i}.q_i + P(q_1+q_2) - \frac{\partial C_i (q_i)}{\partial q_i}

Onu sıfıra bərabər tutaraq, alırıq:

:\frac{\partial \Pi_i }{\partial q_i} = \frac{\partial P(q_1+q_2) }{\partial q_i}.q_i + P(q_1+q_2) - \frac{\partial C_i (q_i)}{\partial q_i}=0

Bu şərti təmin edən q_i dəyərləri *i* firmasının ən yaxşı cavablarıdır. Bu modeldə tarazlıq əgər q_1 q_2 sualına ən yaxşı cavabdırsa və q_2 q_1 sualına ən yaxşı cavabdırsa əldə edilir. 

### Nümunə
Əgər tərs tələb funksiyası belə olarsa: P(q_1+q_2)= a - (q_1+q_2) və *i* firmasının xərcləri C_i(q_i) olsun o zaman bunlar\frac{\partial ^2C_i (q_i)}{\partial q_i^2}=0,  \frac{\partial C_i (q_i)}{\partial q_j}=0, j \ne \ i. Onda *i* firmasının mənfəəti belə olacaq:

:\Pi_i = \bigg(a - (q_1+q_2)\bigg).q_i - C_i(q_i)

Maksimallaşdırma probleminin həlli aşağıdakı formada olur:

Beləliklə, 1-ci firmanın misalı: 
:\frac{\partial \bigg(a - (q_1+q_2)\bigg) }{\partial q_i}.q_i + a - (q_1+q_2) - \frac{\partial C_i (q_i)}{\partial q_i}=0

:\frac{\partial \bigg(a - (q_1+q_2)\bigg) }{\partial q_1}.q_1 + a - (q_1+q_2) - \frac{\partial C_1 (q_1)}{\partial q_1}=0

:\Rightarrow \ - q_1 + a - (q_1+q_2) - \frac{\partial C_1 (q_1)}{\partial q_1}=0

:\Rightarrow \ q_1 = \frac{a - q_2 - \frac{\partial C_1 (q_1)}{\partial q_1}}{2}

## İstinadlar
Səadət Cahangir

**Səadət Qabil qızı Cahangir** () — Azərbaycan Xalq Cəbhəsi Partiyası Rəyasət Heyətinin üzvü, "Azadlıq" qəzetinin köşə yazarı, şairə.
## Həyatı
Səadət Cahangir 8 yanvar 1968-ci ildə Qubadlı rayonunun Diləli Müskanlı kəndində anadan olub. Orta təhsilini doğulduğu kənddə və Hal kənd orta məktəblərində alıb. 1985-ci ildə orta məktəbi bitirdikdən sonra Bakı Dövlət Universitetinə daxil olub. 1990-cı ildə BDU-nu bitirərək doğulduğu kəndə qayıdıb. 1993-cü ildə Qubadlı rayonu işğal olunduqdan sonra Bakıya köçüb.

1996-cı ildən etibarən "Azadlıq" qəzetində çalışır. 2001–2007-ci illər arasında BP neft şirkətində informasiya və redaktə işləri üzrə məsul işçi vəzifəsində çalışıb. 2007–2010-cu illərdə "Universe" tərcümə şirkətində redaktor kimi fəaliyyətini davam etdirib.

### Ailəsi
Səadət Cahangirin atası Qabil Cahangirli, anası isə Ulduz xanımdır. Ulduz xanım Cavanşirlər nəslindəndir. Şair Məhəmməd bəy Aşiq və Əbdüssəməd bəy Aşiq Ulduz xanımın ulu babalarıdır. Ulduz xanımın Ağabəyim ağa, Gövhər ağa, Xurşidbanu Natəvan, Qasım bəy Zakir ilə də yaxın qohumluq əlaqələri var.

Səadət Cahangir 1991-ci ildə ailə qurub, bir oğlu var.

## İctimai-siyasi fəaliyyəti
Tələbəlik illərində universitetdə yaradılan "Yurd" birliyinin (1987) üzvlərindən, sonralar tələbə hərəkatının fəallarından olub. Azərbaycanda başlanan azadlıq hərəkatında yaxından iştirak edib. 1989-cu ildə Azərbaycan Xalq Cəbhəsi yarandığı gündən təşkilata üzv olub. Hazırda Azərbaycan Xalq Cəbhəsi Partiyası Rəyasət Heyətinin üzvüdür.

1990-cı illərdə Qubadlı rayonunda nəşr olunan "Bərgüşad" qəzetində çalışıb.

Bakıya köçdükdən sonra bir müddət "Demokratiyanın İnkişafı" Fondunda, sonra isə "Azadlıq" qəzetində işləyib. 2011-ci ildə yenidən köşə yazarı olaraq "Azadlıq" qəzetinə qayıdıb. Hazırda qəzetin köşə yazarıdır.

## Yaradıcılığı
Səadət Cahangir ilk şeirlərini məktəb illərindən yazmağa başlayıb. Orta məktəb illərində rayon qəzetində şeirləri və məqalələri çıxıb. İlk şeir kitabı "Bu sevdamı, nağılmı?" 2004-cü ildə, ikinci şeir kitabı "Qırov" 2013-cü ildə, üçüncü şeir kitabı "İçimdə bulud səsi" isə 2021-ci ildə çıxıb. Şeirləri Türkiyə və Fransada nəşr olunub. O, şeir kitablarından başqa, 3 tərcümə kitabının müəllifidir. Sözlərinə çox sayda mahnılar bəstələnib. Müğənni Flora Kərimovanın ifasında səslənən "Daha o yerlərdə kimim var mənim" mahnısının, müğənni və bəstəkar Rəşidə Rəşidin bəstələdiyi "Ağlama" mahnısının, bəstəkar, müğənni Hatəm Nəbioğlunun "Kapitan", "Ölkəm qədər qırğınam", "Uzaqlardan əsən yel" mahnılarının sözlərinin müəllifidir.

## Mükafatları
* Həsən bəy Zərdabi mükafatı, 2015-ci il
* "Free Person" təşkilatı tərəfindən "İlin ən yaxşı mədəniyyət və incəsənət" yazarı, 2002-ci il

## İstinadlar
Əbu Huzeyfə

**Əbu Huzeyfə** (,  ) — İslam peyğəmbəri Məhəmmədin səhabəsi.

Atası Məkkənin və bütpərəstlərin qabaqcıl simalarından biri olan Utbə ibn Rəbiədir. O, həm də “qara ciyər yeyən qadın” kimi məşhur olan Hind binti Utbanın qardaşıdır.

Əbu Huzeyfə atasının bütün maneələrinə baxmayaraq müsəlman olur. Rəvayətlərdə onun 44-cü müsəlman şəxs olduğu bildirilir. O, həm də Məkkə dövründə yazıb-oxumağı bacaran 17 nəfərdən biri idi.

Sehlə binti Süheyl ilə evlənir və Həbəşistana iki hicrətdə iştirak edir. Sonra Məkkəyə qayıdır və hicrətə qədər orada qalır. Bədr, Uhud və Xəndək döyüşlərində və digər bütün hərbi əməliyyatlarda iştirak etmişdir. O, atası Ütbə ibn Rəbiəni Bədr döyüşündə cəngə çağırır, lakin Məhəmməd onun atası ilə döyüşməsini istəmir.

Əbu Huzeyfə 633-cü ildə Yamama döyüşündə şəhid olur. 

## İstinadlar
Disney+

**Disney+** — "The Walt Disney Company" şirkətinə məxsus abunə əsaslı ABŞ video striminq xidməti. Platforma əsasən "Walt Disney Studios" tərəfindən istehsal olunan film və teleserialları yayımlayır, həmçinin "Disney", "Pixar", "Marvel", "Ulduz müharibələri" və "National Geographic" brendlərinin məzmununu reklam edir. "Disney+" platformasında orijinal filmlər və seriallar yayımlanır.

"Disney+" 12 noyabr 2019-cu ildə ABŞ, Kanada və Niderlandda fəaliyyətə başlamışdır. Bir həftə sonra xidmət Avstraliya, Yeni Zelandiya və Puerto-Rikoda, 24 mart 2020-ci il tarixindən isə bəzi Avropa ölkələrində əlçatan olmuşdur.

## İstinadlar

## Xarici keçidlər
*
Fear of the Dark

***Fear of the Dark*** — İngilis heavy metal qrupu Iron Maiden'in doqquzuncu studiya albomudur. 12 May 1992-ci ildə yayımlanmıştır. Bruce Dickinson'ın 1999-cu ildə qrupa qayıtmazdan əvvəl Iron Maiden ilə yazdığı son albomdur. Janick Gers'in musiqi bəstəkarı olaraq rol aldığı ilk albomdur.Bundan əlavə Martin Birch'in prodüseri olduğu son Iron Maiden albomudur.

## Mahnı Siyahısı

# *"Be Quick or Be Dead"* (Dickinson, Gers) – 3:24 
# *"From Here to Eternity"* (Harris) – 3:38 
# *"Afraid to Shoot Strangers"* (Harris) – 6:56 
# *"Fear Is The Key"* (Dickinson, Gers) – 5:35 
# *"Childhood's End"* (Harris) – 4:40 
# *"Wasting Love"* (Dickinson, Gers) – 5:50 
# *"The Fugitive"* (Harris) – 4:54 
# *"Chains of Misery"* (Dickinson, Murray) – 3:37 
# *"The Apparition"* (Harris, Gers) – 3:54 
# *"Judas Be My Guide"* (Dickinson, Murray) – 3:08 
# *"Weekend Warrior"* (Harris, Gers) – 5:39 
# *"Fear of the Dark"* (Harris) – 7:18

## Heyət

* Bruce Dickinson: Vokal
* Steve Harris: Bas Gitara
* Dave Murray: Elektro Gitara
* Janick Gers: Elektro Gitara
* Nicko McBrain: Zərb Qurğusu
Hamımız öldük

**Hamımız öldük** (, ) — Cənubi Koreya istehsalı, zombi mövzulu qorxu serialı. Serial Cu Donq-cunun *Now at Our School*  (2009-2011) adlı webtoon-una (Cənubi Koreya istehsalı veb cizgi romanı) əsaslanır.

Serial 28 yanvar 2022-ci ildə Netflix-də yayımlanmışdır.

## Mövzu
Elmi araşdırma nəticəsində zombi virusu məktəbə yayılır. Zombilərlə dolu məktəbdə virusa yoluxmamış bir qrup şagird sağ qalmaq üçün mübarizə aparırlar. Ac və susuz qalan şagirdlər xilas olmaq üçün məktəbdə tapdıqları hər şeyi istifadə edirlər.

## Rollarda

* Park Ci-hu - Nam On-co rolunda. Çonq-sanın qonşusu və uşaqlıq dostudur. Atası yanğınsöndürən olduğu üçün sağ qalmaq üçün çoxlu məlumatlara sahibdir.
* Yun Çan-yunq - Li Çonq-san rolunda. On-conun qonşusu və uşaqlıq dostudur. On-conu sevir və dostları üçün özünü fəda edəcək cəsarətə sahibdir.
* Ço Yi-hun - Ço Nam-ra rolunda. Soyuqqanlı sinif nümayəndəsidir.
* Park Soloman - Li Su-hok rolunda. "Bar-su" ləqəbli orduya qoşulmaq istəyən bacarıqlı döyüşçüdür.
* Yu İn-su - Yun Qvi-nam rolunda. Digər şagirdlərə pis davranan şiddətə meyilli şagirddir.
* Li Yu-mi - Li Na-yon rolunda. Lovğa və xüsusilə Qonq-suya yuxarıdan baxan, varlı və təkəbbürlü şagirddir.
* İm Ca-huk - Yanq Da-su rolunda. Vu-cinin ən yaxın dostu və serialdakı ən gülməli roldur.

## İstehsal

### İlkin mərhələ
Netflix 12 aprel 2020-ci ildə mətbuat brifinqində etdiyi açıqlamada  *All of Us Are Dead* adlı serialı istehsal edəcəyini dedi.

### Aktyor heyəti
19 aprel 2020-ci ildə Yun Çan-yunqun serialdakı şagirdlərdən biri olacağı təsdiqləndi. Park Ci-hu 22 apreldə əsas heyətə qatıldı. 1 iyulda rəsmi olaraq Ço Yi-hun, Park Soloman və Yu İn-su heyətə qatıldı. Rejissor Li Ca-ku aktyorları seçərkən "Akyorluğu mükəmməl bacaran amma xalq tərəfindən tanınmayan aktyorları seçməyin serialın davamlılığını artıracağını düşünürəm." dedi.

### Çəkilişlər
Çəkilişlər Cənubi Koreyada COVID-19 pandemiyasının yenidən yayılması səbəbi ilə 2020-ci ilin avqust ayında müvəqqəti olaraq dayandırıldı.

## Rəylər
Serial Rotten Tomatoes-da müsbət rəylər almışdır (10/7). Metacritic-də isə 100 xaldan 67 almışdır.

IGN seriala 10 xaldan 7 verdi. Serialın *"ağıllı, həyəcan verici və həmçinin bir az yorucu"* olduğunu açıqladı.

## İstinadlar
Vaqif Seyidov

**Vaqif Seyidov** () — tibb elmləri doktoru, professor, Əməkdar həkim

## Həyatı
Seyidov Vaqif Cavad oğlu 1 iyun 1941-ci ildə Şəmkir rayonunun Zəyəm qəsəbəsində anadan olmuşdur.
1960–1966-cı illərdə Azərbaycan Dövlət Tibb Universitetinin müalicə-profilaktika fakültəsində təhsil almışdır. 1966-cı ildə Elmi-Tədqiqat Klinik və Eksperimental cərahiyyə institutuna klinik ordinaturaya daxil olmuşdur.

### Elmi fəaliyyəti
1970-ci ildə mədəaltı subtotal reaksiyasının qanın laxtalanma sisteminə təsiri mövzusunda namizədlik dissertasiyasını müdafiə edərək tibb elmləri namizədi alimlik dərəcəsi adını almışdır.
1976–1979-cu illərdə isə doktorluq dissertasiyası üzərində işləmək üçün Moskva şəhərində Ümumittifaq Cərrahlıq Mərkəzinə və SSRİ Tibbi Elmlər Akademiyasının Bakulyev adına instituta ezam olunmuşdur. 1979-cu ildə Elmlər Akademiyasının tibbi üzrə ixtisaslaşmış şurasında doktorluq dissertasiyası müdafiə edərək tibb elmləri doktoru adına layiq görülmüşdür.
1982–1988-ci illərdə Azərbaycan Dövlət Tibb İnstitutunun ümumi cərahiyyə kafedrasında əvvəl dosent, sonralar isə professor vəzifəsində çalışmışdır.
1982–1983-cü illərdə Bakı şəhərinin, 1983–1994-cü illərdə isə Azərbaycan Respublikasının Səhiyyə Nazirliyinin baş cərrahi və eyni zamanda M. Topçubaşov adına Elmi-Cərrahi qastroeteroloji şöbəsinin müdiri vəzifələrində çalışmışdır. Azərbaycan Respublikasının Əməkdar həkimi və SSRİ səhiyyə əlaçısı olmuşdur.
Mədəaltı vəz və öd yollarında aparılan bir sıra orijinal əməliyyatların müəllifidir. Respublikada ilk dəfə qanın aortası üzərində rekonstruktiv əməliyyatları aparmışdır.
Respublikamızda mədə rezeksiyası zamanı kompressioan qastroenteroanastomiozun işləyib tətbiq etmişdir. 230-dan artıq elmi işin, o cümlədən 9 monoqrafiya və metodik vəsaitin, 7 ixtira və 20 səmərələşdirici təklifin müəllifidir. O, dəfələrlə Respublika, ümumittifaq və Beynəlxalq konfederasiyaların iştirakçısı olmuşdur.10-a qədər namizədə və doktorlara rəhbərlik etmişdir.
2002-ci ildə Sankt-Peterburqda Petrovsk Akademiyasının müxbir üzvü seçilmişdi.

### Ölümü
10 fevral 2022-ci ildə Bakı şəhərində vəfat etmişdir.

## İstinadlar
2014 Qış Olimpiya Oyunları

2014 Qış Olimpiya Oyunları,rəsmi adı ilə **XXII Olympic Winter Games** (Rus dilində: XXII Олимпийские зимние игры, Latın qrafikası ilə: *X*XII Olimpiyskiye zimniye igry),  ümumiyyətcə **Soçi 2014** kimi bilinən (Rus dilində:Сочи 2014) adı ilə, 7 - 23 Fevral 2014 aralarında Soçi, Krasnodar diyarında Rusiyada keçirilmiş beynəlxalq multi-idman tədbiri idi. Açılış turları 6 Fevral 2014 tarixində keçirilmişdi, açılış mərasimindən bir gün əvvəl.

Bu, Beynəlxalq Olimpiya Komitəsinin (BOK) Tomas Baxın sədrliyi ilə keçirilən ilk Olimpiya Oyunları idi. Həm Olimpiada, həm də Paralimpiya oyunları Soçi Təşkilat Komitəsi (STK) tərəfindən təşkil edilib. Soçi 2007-ci ilin iyulunda Qvatemala şəhərində keçirilən BOK-un 119-cu Sessiyası zamanı ev sahibi şəhər kimi seçilib. Bu, 1991-ci ildə Sovet İttifaqının dağılmasından sonra MDB dövlətində keçirilən ilk Olimpiada idi. Sovet İttifaqı əvvəllər 1980-ci ildə Moskvada Yay Olimpiya Oyunlarına ev sahibliyi edən ölkə idi.

## İstinadlar

## Xarici keçidlər
Rikardo Laqos

**Rikardo Froilan Laqos Eskobar** (*;* ) — vəkil, iqtisadiyyatçı və 2000–2006-cı illərdə Çili prezidenti.

Rikardo ABŞ-nin Laqos ştatında yerləşən Braun Universitetində siyasət və iqtisadiyyat dərsləri keçir. Həmçinin Madrid Klubunun keçmiş prezidentidir.

## İstinadlar
Azərbaycan Premyer Liqası 2021/2022

**Azərbaycan Premyer Liqası 2021/2022** - Azərbaycanın ən yüksək futbol liqası olan Futbol üzrə Azərbaycan çempionatının XXX mövsümü. Mövsümün başlanma tarixi 14 avqust 2021-ci ildir.

Bu mövsüm liqanın qalibi UEFA Çempionlar Liqası 2022/2023 mövsümünün I təsfinat mərhələsində, ikinci və üçüncü yerləri tutmuş komandalar isə UEFA Avropa Konfrans Liqasının II təsfinat mərhələsində oynamağa vəsiqə qazanacaq.

## Komandalar

### Stadion və yerlər

### Stadionlar

### Heyət və formalar

Qeyd: Milli komandalar üçün nəzərdə tutulmuş bayraq FIFA uyğunluq qaydalarına uyğun yerləşdirilib. Oyunçuların birdən çox qeyri-FIFA milliyəti ola bilər.

## Turnir cədvəli



### Çempionatın liderləri

ImageSize = width:900 height:80
PlotArea = left:15 right:25 bottom:40 top:0
Period = from:0.5 till:28.5
ScaleMajor = unit:year increment:1 start:1
TimeAxis = orientation:horizontal
Colors = 
  id:Qəbələ value:red
  id:Qarabağ value:black
  id:Neftçi value:tan2
  id:Sumqayıt value:darkblue
  id:Zirə value:teal
  id:Sabah value: magenta
PlotData=
  bar:Leaders width:15 mark:(line,white) align:center fontsize:S
  from: 0.5  till: 2.5 shift:(0,15) color:Sumqayıt text:"Sumqayıt"
  from: 2.5  till: 3.5 shift:(0,15) color:Qarabağ text:"Qarabağ"
  from: 3.5  till: 5.5 shift:(0,15) color:Qəbələ text:"Qəbələ"
  from: 5.5  till: 28.5 shift:(0,15) color:Qarabağ text:"Qarabağ"


## Nəticələr
Klublar bir-biri ilə 4 dəfə, ümumilikdə hər biri 28 matç keçirib.

### 1-14 cü turun matçları

### 15–28 ci turun matçları

## İstinadlar
Vuki

**Vuki** (Wookiee) — "*[[Ulduz müharibələri]]*" kosmik opera franşizasında, əslən ağaclarla əhatələnmiş Kaşiik planetindən olan uydurma irq. Giqantik, hirsutik görünüşləri və fiziki gücləri onları insanlardan fərqləndirir. Ən məşhur vuki ən yaxın dostu Han Solo ilə birlikdə "*[[Millenium Falcon]]*" kosmik gəmisinin pilotlarından Çubakkadır.

## İlham
Franşizanın yaradıcısı Corc Lukas bir müsahibəsində vukinin yaradılmasında öz iti İndianadan ilham aldığını qeyd etmişdir. "*[[THX 1138 (film, 1971)|THX 1138]]*" (1971) filminin klimaktik səhnəsində aktyor Terri MakQovern tərəfindən səsləndirilən robot polislərdən biri bir "vukini vurduğu"nu deyir və beləliklə, həmin söz yaranır. Bu ad Terrinin dostu Ralf Vukidən gəlirdi və o, filmdə onun adından istifadə etməyin gülməli olacağını düşünmüşdü.

## Qoy vuki udsun
"''Yeni ümid''" filmində Çubakka R2-D2-ya qarşı dejarikdə məğlub olacağını anladıqdan sonra qəzəblənir. Han Solo deyir ki, "bir vukini incitmək ağılsızlıqdır", çünki vukilər "uduzduqları zaman insanların əllərini oynaqlarından qoparmaqları ilə tanınır". Cavab olaraq C-3PO R2-yə "Qoy vuki udsun" () deyir. Bu ifadə (bəzən "LTWW" inisializmi ilə xatırlanır) atalar sözünə bənzər bir məna qazanmışdır: "Xırda mübahisələrdə, qoy buna daha çox önəm verən öz yolunu tutsun". Bu, xüsusən də rəqibdən daha ağıllı görünmək kimi dayaz motivasiyaya malik olanlardan qaçmaq üçün həm də mübahisələrdən qaçınmaq barədə tövsiyə kimi də şərh edilə bilər. İfadə və onun ifadə etdiyi münasibət, istismarçıya göz yummağa haqq qazandırmaq kimi şərh edilmiş və buna görə də tənqid edilmişdir.

## İstinadlar

## Xarici keçidlər

*
Fil Tippett

**Fil Tippett** (; ) — ABŞ kinorejissoru, vizual effektlər üzrə supervayzeri və prodüseri. O, Oskar və Emmi mükafatlarını qazanmış və məxluq dizaynı, kukla animasiyası və kompüter tərəfindən yaradılan personaj animasiyası üzrə ixtisaslaşmışdır. Bütün karyerası boyunca o, *[["Industrial Light & Magic]]*" və "*[[DreamWorks Pictures|DreamWorks]]*" şirkətlərində işləmiş, 1984-cü ildə özünün "*Tippett Studio*" şirkətini təsis etmişdir. Onun işləri orijinal "*[[Ulduz müharibələri]]*" trilogiyası, "*[[Yura dövrü parkı]]*" və "*[[Robokop]]*" kimi filmlərdə istifadə edilmişdir.

## İstinadlar

## Xarici keçidlər
* 
* Tippett Studio
* StarWars.com Phil Tippett bio
R2-D2

**R2-D2** və ya **Artu-Ditu** () — "*[[Ulduz müharibələri]]*" kosmik opera franşizasında robot personaj. O, Anakin Skayvalkerə, sonra Padme Amidala və Lyuk Skayvalkerə məxsus idi. R2-D2 altı "*[[Ulduz müharibələri (film, 1977)|Ulduz müharibələri]]*" filminin hamısında görünən dörd personajdan biridir. Digərləri Anakin Skayvalker (Dart Vayder), Obi-Van Kenobi və C-3PO-dur. R2-D2-ni Kenni Beyker canlandırmışdır.

## Yaradılması
Droidin adı Corc Lukasın "*[[Amerikan qraffitisi (film, 1973)|Amerikan qraffitisi]]*" (1973) filmini çəkdiyi vaxta təsadüf edir. Səs mühəndisi Valter Març droidə adını verən ifadəyə görə məsuliyyət daşıdığını iddia etmişdir. Març çəkilişlər vaxtı ikinci fasilə, ikinci dialoq () ifadəsini qısaldaraq "R-2-D-2" kimi demiş, "*[[Ulduz müharibələri (film, 1977)|Ulduz müharibələri]]*" (1977) filminin ssenarisi üzərində işlədiyi vaxt otaqda olan Lukas bunu eşitmiş və "möhtəşəm ad" adlandırmışdır.

## Qəbulu
"*[[Mir fantastiki]]*" jurnalı C-3PO və R2-D2-ni "ən yaxşı robotlar" siyahısında 2-ci yerə layiq görmüşdür. R2-D2 2003-cü ildə Robot şöhrət zalına daxil edilmişdir. Smitsonian İnstitutu R2-D2-ni "Amerikanı yaradan 101 obyekt" siyahısına daxil etmişdir.

## İstinadlar

## Əlavə ədəbiyyat
* Wallace, Daniel. (2002). *Star Wars: The Essential Guide to Characters*. Del Rey. p.&nbsp;138. . Note: Canon sources are mixed as to whether R2-D2 has a gender, but Wallace (an official source) indicates that the droid has *masculine programming*.
* 

## Xarici keçidlər

* R2-D2
*
C-3PO

**C-3PO** və ya **Si-Tripio** () — "*[[Ulduz müharibələri]]*" kosmik opera franşizasında humanoid robot personaj. Personaj film seriyasının orijinal trilogiyasında, prikvel trilogiyasında və sikvel trilogiyasında nümayiş olunmuşdur. Anakin Skayvalker tərəfindən yaradılmış C-3PO etiket qaydaları və adət-ənənələrə riayət, eləcə də tərcümədə kömək etmək üçün hazırlanmış protokol droididir və onun ən təbliğ olunan xüsusiyyəti "altı milyondan çox ünsiyyət formasında səlis danış"masıdır. Astromexaniki droid yoldaşı və dostu R2-D2 ilə birlikdə C-3PO filmlərin narrativ struktura komik relyef təmin edir. Entoni Deniels personajın nümayiş olunmadığı "*[[Han Solo: Ulduz müharibələri. Hekayələr (film, 2018)|Han Solo: Ulduz müharibələri. Hekayələr]]*" (2017) filmi istisna olmaqla bu günə qədər yayımlanan on iki "*Ulduz müharibələri*" filminin on birində C-3PO-nu canlandırmışdır.

Laqeyd təbiətinə baxmayaraq, C-3PO qalaktikanın tarixində mühüm rol oynamışdır. O, Şmi Skayvalker, Lars ailəsi, Padme Amidala, Beyl Orqana, Reymus Antilles, Lyuk Skayvalker, Cabba Hat və Leya Orqananın xidmətində olmuşdur. Əksər təsvirlərdə C-3PO-nun xarici görünüşü qızıl haşiyədən ibarətdir, lakin gümüşlə örtülənmiş sağ ayağı fərqlənir. C-3PO həmçinin həm kanon, həm də "*[[Ulduz müharibələri digər mediada|Ulduz müharibələri: Əfsanələr]]*" ardıcıllıq romanlarında, komikslərində və video oyunlarında tez-tez nümayiş edilmiş və eyni zamanda "Droidlər" animasiya teleserialının baş qəhrəmanı olmuşdur.

## Yaradılma
Entoni Deniels əvvəlcə C-3PO rolunu canlandırmaqdan çəkinirdi, lakin personajın süjetdəki rolunu oxuduqdan və Ralf MakKuorrinin konsepsiya əsərini görəndən sonra fikrini dəyişmişdir. C-3PO üçün ilk personaj dizaynı əsasən 1927-ci ildə çəkilmiş Almaniya elmi fantastika filmi "*[[Metropolis (film, 1927)|Metropolis]]*" personajı olan "Maşın adam"a əsaslanırdı. Corc Lukas əvvəlcə personajı amerikan ləhcəsi ilə danışan "fırıldaqçı" kimi təsəvvür etsə də, Denielsin kastinqdə 30 digər aktyoru kölgədə qoyması ilə fikrini dəyişmişdir. C-3PO adı Corc Lukasın doğma şəhərinin xəritəsindən götürülmüşdür. "*[[Ulduz müharibələri: VII Epizod – Gücün oyanması (film, 2015)|Gücün oyanması]]*" (2015) filminin çəkilişləri zamanı C-3PO-nun sol qolu qırmızı rəngdə verilmişdir. Buna səbəb olan hallar "*[[Marvel Comics]]*" tərəfindən nəşr olunan "*Star Wars Special: C-3PO: The Phantom Limb*" adlı komiksdə təsvir edilmişdir.'

## Qəbulu
"*[[Mir fantastiki]]*" jurnalı C-3PO və R2-D2-ni "ən yaxşı robotlar" siyahısında 2-ci yerə layiq görmüşdür.

## Qeydlər

## İstinadlar

## Xarici keçidlər

* C-3PO
*
Han Solo: Ulduz müharibələri. Hekayələr

***Han Solo: Ulduz müharibələri. Hekayələr*** (; həmçinin sadəcə ***Solo***) — Ron Hovardın rejissorluğu ilə 2018-ci ildə çəkilmiş, "*[[Lucasfilm]]*" tərəfindən istehsal olunmuş və "*[[The Walt Disney Company|Walt Disney Studios Motion Pictures]]*" tərəfindən yayımlanmış ABŞ kosmik vestern filmi. Alden Erenrayk tərəfindən canlandırılan "*[[Ulduz müharibələri]]*" personajı Han Solo haqqında olan film 2016-cı ildə çəkilmiş "*[[İzqoy-bir: Ulduz müharibələri. Hekayələr (film, 2016)|İzqoy-bir]]*"dən sonra yayımlanmış ikinci "*Ulduz müharibələri*" antologiya filmidir. Rollarda Vudi Harrelson, Emiliya Klark, Donald Qlover, Tandiv Nyuton, Fibi Voller-Bric, Yoonas Suotamo və Pol Bettani var. Filmin hadisələri orijinal "*[[Ulduz müharibələri (film, 1977)|Ulduz müharibələri]]*" filminin hadisələrində 10 il əvvəldə cərəyan edir, yeraltı soyğunda iştirak edən Han Solo və Çubakkanın ilk sərgüzəştlərini təsvir edir.

Corc Lukas 2012-ci ildə "*Han Solo*" prikvelinin istehsalına başlamış və ssenarinin yazılması üçün Lourens Kezdanı işə götürmüşdür. Lukas 2012-ci ildə "Lucasfilm"i "Disney"ə satdıqdan sonra Kasdan "''Ulduz müharibələri: VII Epizod – Gücün oyanması''" (2015) filminin ssenarisini yazması üçün işə götürülmüş, oğlu Conatan isə "*Solo*" filminin ssenarisini yekunlaşdırmışdır. Əsas çəkilişlər 2017-ci ilin yanvarında "*Pinewood Studios*" studiyasında Fil Lord və Kristofer Millerin rejissorluğu ilə başlamışdır. Onların hər ikisi 2017-ci ilin iyununda "*Lucasfilm*" ilə "yaradıcı fikir ayrılıqları" səbəbindən işdən çıxarılmış və Hovard onların yerinə işə götürülmüşdür. Ən azı 275 milyon dollarlıq istehsal büdcəsinə malik "*Solo*" indiyə qədər çəkilmiş ən bahalı filmlərdən biridir.

"*Solo*" 25 may 2018-ci ildə ABŞ-də yayımlanmış, ümumi mənzərədə müsbət rəylər almışdır. Tənqidçilər filmin aktyor heyətini, vizualları, musiqisini və döyüş səhnələrini yüksək qiymətləndirmiş, lakin onun kinematoqrafiyası və tonunu tənqid etmişdir. Buna baxmayaraq, "*Solo*" dünya miqyasında cəmi 393,2 milyon dollar gəlir əldə edərək gəlir baxımından ən uğursuz "*Ulduz müharibələri*" filminə çevrilmişdir.

## İstinadlar

## Xarici keçidlər

* 
* 
* 
*
Ütbə ibn Rəbiə

**Ütbə ibn Rəbiə** (,  ) — İslam peyğəmbəri Məhəmmədə tabe olmaqdan imtina edən Qureyş qəbiləsinin başçılarından biri. Əbu Süfyanın qayınatası. Bədr döyüşündə öldürülmüşdür. 
## Bioqrafiya
Onun tam adı Əbu-l-Valid Ütbə ibn Rəbiə ibn Əbd-Şəms ibn Əbd-Mənaf əl-Kürəşidir. Məhəmmədin çoxlu sayda tərəfdarı olduğunu görən Ütbə, Qüreyşin digər rəhbərləri ilə məsləhətləşdikdən sonra Peyğəmbərin yanına gedir və istədiyi hər şeyi təklif edir. Sadəcə onun təlimlərinin təbliğindən əl çəkməsi istənilir.

O, Bədr döyüşü ərəfəsində də Əmr ibn əl-Xədrəminin müsəlmanlar tərəfindən öldürülməsinə görə təzminat ödəməyi təklif edərək, Qureyşi müsəlmanların əleyhinə getməməyə inandırmağa çalışmışdır. Ütbənin özü döyüşdə ölümcül yaralanmış, cəsədi isə ümumi bir çuxura atılmışdır.

Məhəmməd onun hədiyyələrini yüksək qiymətləndirdiyini bildirib. İslam ənənəsi onun üçün bəlkə də bir az daha əlverişlidir, çünki o, Üməvi deyil, Əbd-Şəms cinsinə mənsub idi.

Qızı Hind binti Utba Əbu Süfyanın arvadı idi. Uhud döyüşündə atasını öldürdüyünə görə Məhəmməd peyğəmbərin əmisi Həmzə ibn Əbdülmüttəlibdən qisas alır.

## İstinadlar
Alessandro Kostakurta

**Alessandro Kostackurta** ( ; ) — İtaliyalı keçmiş futbolçu. İtaliyanın "Milan" klubunda və İtaliya milli komandasında mərkəz və cinah müdafiəçisi kimi çıxış edib.

Oyunçu karyerasını başa vurduqdan sonra bir mövsüm "Mantova" klubunu çalışdırıb, Sky Sport Italia telekanalında aparıcı işləyib, 1 fevral 2018-ci ildən İtaliya Futbol Federasiyasının (FIGC) vitse-komissarı seçilib.

## Karyera statistikası

### Klub

## Uğurları

### Klub

#### Ölkə daxili
* İtaliya çempionu (7): 1988, 1992, 1993, 1994, 1996, 1999, 2004 .
* İtaliya Superkubokunun qalibi (5): 1988, 1992, 1993, 1994, 2004.
* İtaliya kubokunun qalibi: 2003 .

#### Avrokuboklar
* Çempionlar Kuboku/Çempionlar Liqasının qalibi (5): 1989, 1990, 1994, 2003, 2007 .
* Çempionlar Liqasının finalçısı (3): 1993, 1995, 2005 .
* Avropa Superkubokunun qalibi (3): 1989, 1990, 1994.
* Qitələrarası kubokun qalibi (2): 1989, 1990.

#### İtaliya millisi
* Dünya vitse-çempionu: 1994 .
* Dünya Kubokunun iştirakçısı: 1998 .
* Avropa çempionatının üzvü: 1996 .

### Fərdi
* 1994-cü il dünya çempionatının nəticələrinə görə simvolik komandaya qoşuldu (FIFA -ya görə)
* Gaetano Scirea Mükafatının qalibi (2000)

## İstinadlar

## Xarici keçidlər
Qida çatışmazlığı

**Qida çatışmazlığı** —  qeyri-kafi qidalanma (natamam və ya qismən aclıq) nəticəsində yaranan bir sıra şərtləri əhatə edən ümumi termin. 

Uzun müddət davam edən qida çatışmazlığının əlamətləri zəiflik, arıqlıq, anemiya və tez-tez qarında şişkinlikdir.

Qida çatışmazlığı adətən inkişaf etməkdə olan ölkələrdə yoxsulluqla əlaqələndirilir. Bununla belə, qida çatışmazlığı inkişaf etmiş ölkələrdə də müşahidə edilir və özünü artıq çəkidən əziyyət çəkən insanların faizinin artmasında göstərir.

Ümumi aclıq çox vaxt distrofiyaya və kvaşiorkaya (qidada zülal çatışmazlığı fonunda ağır distrofiyanın bir növü) gətirib çıxarır.
Bertran paradoksu (iqtisadiyyat)

İqtisadiyyatda **Bertran paradoksu** — bir-biri ilə rəqabət aparan və Neş tarazlığına çatan iki oliqopolistin sıfır ümumi mənfəətlə nəticələndiyi bir vəziyyət. Paradoks onun formulunu hazırlayan Jozef Lui Fransua Bertranın şərəfinə adlandırılıb.

Paradoks oliqopoliyada rəqabəti təsvir edən Bertran modelində özünü göstərir. Paradoksun göründüyü ən sadə formada model çox sadələşdirilmiş bazarı nəzərdən keçirir və çox güclü fərziyyələrdən istifadə edir:

* şirkətlər eyni məhsul istehsal edir, tələb məhduddur və bir şəkildə verilir;
* ən aşağı qiymətə sahib olan şirkət bütün tələbi alır;
* iki və ya daha çox şirkət ən aşağı qiyməti təyin etmişsə, onlar tələbi bərabər şəkildə bölüşürlər.

Tutaq ki, iki şirkət A və B bazara daxil olub, bəzi qiymətləri pA и pB təyin etdi. Tutaq ki, pA &lt; pB. B şirkətinin qiyməti daha yüksəkdir və onun məhsuluna tələb 0-dır. Tələbi əldə etmək üçün o, pA-dan yüksək olmayan qiymət tələb etməlidir. Əgər o, pA-ya bərabər qiymət təyin edərsə, o, özü üçün bazarın yarısını alacaq və onu sonsuz kiçik bir məbləğə (pA-o) aşağı salsa, tələb bütün bazara ikiqat artacaq.

Beləliklə, şirkətlər üçün qiymətləri bir-bir marjinal xərc səviyyəsinə, yəni maya dəyərinə (A və B üçün eyni olduğu güman edilir) qədər azaltmaq sərfəlidir. Qiyməti qaldırmaq hər kəs üçün sərfəli deyil, qiyməti azaltmaq da sərfəli deyil — bu, itkilərə səbəb olur. Bu vəziyyət Neş tarazlığı olacaq.

Bertranın paradoksunun qəbul etmədiyi bəzi prinsiplər:
* *Tütmə Limitləri* — bəzən firmaların bütün tələbi ödəmək imkanları olmur. Bertran modelinin bir variantı da bu təmin olunmamış, qalıq tələbi izah edir.
* *Dinamik Rəqabət* — oyunun təkrarlanması qiymətin marjinal xərcdən yüksək olmasına səbəb ola bilər.
* *Daha yüksək qiymətə daha çox qazanc* — əgər bir firma əhəmiyyətli dərəcədə daha yüksək qiymət təyin edibsə, ikincisi özünü qaldıra və mənfəətini artıra bilər, beləliklə, qiymətlər yüksələ bilər.

## İstinadlar
Hacı Cəlil məscidi (Göyçay)

**Hacı Cəlil məscidi** — XIX əsrdə Göyçayda tikilmiş abidə. Göyçay rayonunun Alpout kəndində yerləşir. 

## Haqqında

İbadət evi düzbucaqlı formadadır və kərpicdən inşa olunub. Məscidin bir tağvari giriş qapısı və səkkiz pəncərəsi var. Pəncərələrin altısı tağvari formadadır. İbadətgahın giriş qapısının yuxarı hissəsində “Əssələmu ələykə Ya Əba Əbdillah” yazısı həkk olunub. Məscidin bir günbəzi var. Günbəzin damı dəmir təbəqə ilə örtülüb. İbadət evinin damı da dəmir təbəqə ilə örtülüb və on dəmir sütun üzərində artırılıb.

## İstinadlar
Kvazirent

**Kvazirent** və ya **Marşal icarəsi** () — təchizatçıya/sahibinə qaytarılmaya bənzər müvəqqəti iqtisadi icarə haqqıdır. Alfred Marşal ilk olaraq kvazi kirayəni fərq etdi.

Kvazirent xalis iqtisadi rentadan onunla fərqlənir ki, müvəqqəti hadisədir. O, qısa müddətdə potensial rəqiblərin üzləşdiyi bazara giriş maneələrindən yarana bilər, məsələn, patentlərin dövlət qrantları və ya digər əqli mülkiyyətin hüquqi müdafiəsi. Həmçinin sahibkarların bazar dalğalanmalarına reaksiyasından və ya tələbin qısamüddətli artımını ödəmək üçün real kapitalın olmamasından yarana bilər. Bununla belə, uzunmüddətli perspektivdə mənfəət əldə etmək imkanı yeni kapital yaradacaq və kvazi-rantlar rəqabət nəticəsində sıxışdırılacaq.

Sənaye təşkilatları sahəsində Oliver Uilyamson qeyd edir ki, “opportunizmin tranzaksiya yönümlü investisiya ilə birləşməsi (və ya Klyan, Krouford və Alçian “mənimsəmə kvazi-icarə” adlandırdıqları şey) şaquli icarə ilə bağlı qərarları izah edən aparıcı amildir. inteqrasiya." 

Kvazirent icarəyə analoji olan əlavə gəlirə aiddir. David Rikardoya görə renta torpağın daimi təklifindən yaranır. Lakin o, qısa müddətdə sabit təklifdə görünən digər amilləri tanıyır. Bu amillərin qısa müddətdə əldə etdiyi əlavə gəlir icarə haqqına bənzəyir.

## İstinadlar
Mataylar

**Mataylar** — qədimdə Azərbaycan ərazisində yaşamış tayfalar.

Bu tayfalar Atropatena ərazisində yaşamış 5 tayfadan  biri idi.

## İstinadlar
65-ci Türkiyə hökuməti

**65-ci Türkiyə hökuməti** və ya **Yıldırm hökuməti** — Hökuməti Ədalət və İnkişaf Partiyasının lideri Binəli Yıldırım qurub. Əhməd Davudoğlu'nun AK Partiya sədri və baş nazir vəzifəsindən istefa verməsindən sonra Binəli Yıldırım 22 may 2016-cı ildə prezident Rəcəb Tayyib Ərdoğan tərəfindən hökuməti qurmaq vəzifəsinə təyin edilib; Mayın 24-də Türkiyənin 65-ci hökumətinin kabinet üzvləri açıqlanıb. 65. Türkiyə hökuməti Türkiyə Böyük Millət Məclisinin (TBMM) üzvlərindən 315 səslə etimad səsverməsi aldı.

## Kabinet üzvləri

## Dəyişikliklər
31 avqust 2016-cı ildə EfkanAlanın istefası ilə boşaldılan Daxili İşlər Naziri vəzifəsinə Əmək və Sosial Müdafiə naziri Süleyman Soylu təyin edilib. Mehmet Müezzinoğlu Soylunun Əmək və Sosial Müdafiə Nazirliyi vəzifəsinə təyin edildi.19 iyul 2017-ci ildə kabinet əsaslı təmir olundu. 6 yeni ad nazir olduğu halda, 5 ad müxtəlif nazirliklərə verilib.

## İstinadlar
Omero Tonyon

**Homero Tognon** () ) — İtalyalı keçmiş futbolçu. Futbolçu karyerasın bitirdikdən sonra futbol məşqçisi olub. Oyunçu kimi əsasən "Milan" klubunda, eləcə də İtaliya millisində oynaması ilə tanınır. İkiqat İtaliya çempionudur .

## Klub karyerası
Peşəkar futbolda debütünü 1945-ci ildə "Milan" klubunda edib. Ümumilikdə futbolçu karyerasının 11 mövsümünü "*rossonerilər*"in heyətində oynayıb. Uzun müddət komandanın əsas oyunçusu olub. Bu müddət ərzində o, iki dəfə İtaliya çempionu adını qazanıb.

O, peşəkar futbolçu karyerasını 1956–1958-ci illərdə oynadığı "Pordenone" klubunda başa vurub.

## Milli komanda karyerası
1949-cu ildə İtaliya millisinin tərkibində rəsmi oyunlarda debüt edir. O, yığmada cəmi 14 oyun keçirib. Milli komandanın heyətində 1950 və 1954-cü illərdə dünya çempionatında iştirak edib.

## Məşqçilik karyerası
O, futbolçu karyerasını bitirdiyi zaman, qısa fasilədən sonra yenidən futbola qayıdır və məşqçiliyə başlayır. 1965-ci ildə "Verona" klubunun məşqçilər korpusuna rəhbərlik edib. Daha sonra o, "Arezzo", "Ravenna", "Piza" və "Krotone" klublarının komandalarına rəhbərlik edib.

Məşqçi kimi son iş yeri, 1974-cü ilə qədər baş məşqçi kimi çalışdığı C Seriyasının klubu "Klodiasottomarina" olur.

## Uğurları
* İtaliya çempionu: 1950–51, 1954–55

## İstinadlar
Əminə Müqbilə Sultan

**Əminə Müqbilə Sultan** (; ) — Osmanlı sülaləsinin üzvü, Osmanlı xanım sultanı.

## Həyatı
Əminə Müqbilə Sultan 1911-ci ildə Dolmabağça sarayında dünyaya gəldi. Atası Sultan Rəşadın oğlu Ömər Hilmi Əfəndi, anası isə onun ilk xanımı Xədicə Gülnəv xanımdır. Babasının ölümünün ardından atası bütün ailə üzvləriylə birlikdə saraydan uzaqlaşdırıldı və Nişantaşındakı köşkdə yaşamağa başladılar. Ancaq bir il sonra anası gənc yaşda vəfat etdi və kiçik Əminə qardaşı Mahmud Namiq Əfəndiylə birlikdə nənəsi Mehrəngiz Qadınəfəndinin himayəsinə verildi.

Türkiyə Cümhuriyyətinin qurulması və Osmanlı ailəsinin sürgün edilişinin ardından 1924-cü ilin mart ayında 13 yaşlı Əminə nənəsi, atası və kiçik qardaşıyla birlikdə əvvəlcə Budapeştə, daha sonra İsveçrəyə, ardından Nitsaya getdi. 1928-ci ildə burada tanış olduğu Sultan Muradın nəticəsi Əli Vasib Əfəndi ilə nişanlandı. Cütlüyün nikahı son Osmanlı xəlifəsi Əbdülməcid Əfəndi tərəfindən 30 noyabr 1931-ci ildə Nitsadakı Ruhl Hotelində kəsildi. Nikahdan 2 il sonra Fransadakı bahalı həyata uyğunlaşmadıqları üçün atası, nənəsi və yeni ailəsiylə birlikdə öncə Qahirəyə, daha sonra İsgəndəriyyəyə köçən Əminə Sultan yeganə övladı olan Osman Səlahəddin Əfəndini 1940-cı ildə burada dünyaya gətirdi. Misirdə ikən 1935-ci ildə atası, 1938-ci ildə isə nənəsi vəfat etdi və hər ikisi burada dəfn olundu.

1952-ci ildə sülalənin xanım üzvlərinə Türkiyəyə qayıtma icazəsi verilsə də, Əminə Sultan övladı və ərindən ayrılmaq istəmədi. Nəhayət bütün sülalə üzvlərinin əfv edilməsinin ardından Əminə Sultan bütün ailə üzvləriylə birlikdə 1974-cü ildə İstanbula köçdü. Həmin il oğluyla birlikdə, doğulduğu və artıq muzeyə çevrilmiş olan Dolmabağça sarayını ziyarət etdi. 1977-ci ildə Mehmed Əbdüləziz Əfəndinin vəfatı ilə əri Əli Vasib Əfəndi Osmanlı sülaləsinin rəisi oldu. Ancaq 1983-cü ildə vəfat edən ərini Türkiyədə dəfn etdirə bilmədilər və cənazə İsgəndəriyyəyə daşınaraq orada dəfn olundu. Ərinin məzarı 2007-ci ilin mayında oğlu Osman Səlahəddin Əfəndinin təşəbbüsü ilə Türkiyəyə gətirildi və Sultan Rəşad türbəsinə dəfn olundu.

Əminə Sultan isə 21 may 1995-ci ildə İstanbulda vəfat etdi və xüsusi icazəylə babasının Əyyubsultandakı türbəsinə dəfn olundu.

## Övladları
* **[[Osman Səlahəddin Əfəndi|Osman Səlahəddin Osmanoğlu]]**

## Mənbə
* Brookes, Douglas Scott (2010). *The Concubine, the Princess, and the Teacher: Voices from the Ottoman Harem*. University of Texas Press. ISBN 978-0-292-78335-5
* Adra, Jamil (2005). ''Genealogy of the Imperial Ottoman Family 2005''. p. 33
Minyonlar: Qrunun yüksəlişi

**Minyonlar: Qrüvitasiya** () — 2022-ci il ABŞ istehsalı animasiya filmi.

## Məzmun
ilk film hadisələrindən dərhal sonra, bu dəfə 1970-ci illərin əvvəllərində 12 yaşlı Qru şəhərətrafı qəsəbələrdə böyüyür. Vicious 6 kimi tanınan super cani qrupun fanboyu Gru onlara qoşulacaq qədər pis olmaq planını həyata keçirir. Vicious 6 öz liderini, əfsanəvi döyüşçü Wild Knuckles'ı qovduqda, Gru onların ən yeni üzvü olmaq üçün müsahibələr verir.

Hər şey yaxşı getmir və Qru Kevin, Stüart, Bob, Otto və digər Minionların köməyi ilə onlardan qiymətli daş oğurladıqdan və qəfildən özünü pis hiss edəndən sonra daha da pisləşir. şərin zirvəsinin ölümcül düşməni. Qaçışda Qru və Minyonlar bələdçilik üçün qeyri-mümkün bir mənbə olan Wild Knuckles-ə müraciət edəcək və hətta pis adamların da dostlarından bir az köməyə ehtiyacı olduğunu kəşf edəcəklər.

## Səsləndirənlər
* Pierre Coffin Kevin, Stuart, Bob, Otto və qalanları Minions
* Steve Carell Gru rolunda
* Taraji P. Henson The Vicious 6-nın lideri Belle Bottom rolunda.
* Michelle Yeoh Master Chow rolunda
* Jean-Claude Van Damme The Vicious 6-nın caynaqlı üzvü Jean Clawed rolunda.
* Lucy Lawless The Vicious 6-nın rahibə üzvü Nunçuk rolunda.
* Dolf Lundqren Svengeance rolunda, The Vicious 6-nın üzvü.
* Danny Trejo Stronghold rolunda, The Vicious 6-nın üzvü.
* Russell Brand kimi Dr. Nefario, laqeyd bir alim, gələcəkdə Qrunun köməkçisi olur.
* Julie Andrews Qrunun anası Marlena rolunda
* Alan Arkin The Vicious 6-nın keçmiş lideri Wild Knuckles rolunda.
Bundan əlavə, hip-hop reper RZA açıqlanmayan bir rola çəkilib.

## Xarici keçidlər

*
Frits Maxlup

**Frits Maxlup** (; ) — avstriyalı və amerikalı iqtisadçı.

## Bioqrafiyası
Vyana Universitetində təhsil alıb. O, 1923-cü ildə Lüdviq fon Mizesin rəhbərliyi altında doktorluq dissertasiyası müdafiə etmişdir.

1933-cü ildə Hitlerin Almaniyada hakimiyyətə gəlməsi ilə əlaqədar ABŞ-yə mühacirət etmiş, 1940-cı ildə ABŞ vətəndaşlığını almışdır. Buffalo, Cons Hopkins və Prinston universitetlərində dərs deyirdi. Beynəlxalq İqtisadiyyat Assosiasiyasının prezidenti (1971–1974), 1966-cı ildə Amerika İqtisadi Assosiasiyasının prezidenti olmuşdur. Bernard Xarms mükafatı laureatı (1974).

## Biblioqrafiyası
* Махлуп Ф. Производство и распространение знаний в США. — М.: Прогресс, 1966. — 462 с. ("The Production and Distribution of Knowledge in the United States". 1962).
* Махлуп Ф. Теории фирмы: маржиналистские, бихевиористские и управленческие// Вехи экономической мысли Т.2. Теория фирмы/Под ред. В. М. Гальперина — СПб: Экономическая школа, 2000 — С.73–93 — 534с. — ISBN 5-900428-49-4 (англ. Theories of the Firm: Marginalist, Behaviorial, Managerial, 1967).
* The Theory of Foreign Exchange, 1939–1940.
* The Problem of Verification in Economics, 1955.
* A History of Thought on Economic Integration, 1977.

## İstinadlar

## Ədəbiyyat
* 
* 

## Xarici keçidlər
* Теория валютного курса
* Биография Ф. Махлупа
Amerika İqtisadiyyat Assosiasiyası

**Amerika İqtisadiyyat Assosiasiyası** (АЕА, ) — 1885-ci ildə amerikalı iqtisadçı Riçard Elinin təşəbbüsü ilə yaranan akademik iqtisadçılar təşkilatı.

Bir sıra jurnallar nəşr edir, o cümlədən The American Economic Review, Journal of Economic Literature, Journal of Economic Perspectives və s.; Con Beyts Klark medalını təltif edir. Assosiasiya, Resources for Economists on the Internet və EconLit internet portallarını saxlayır. Assosiasiyanın tərkibində qadınların İqtisadiyyatda Vəziyyəti üzrə Komitə fəaliyyət göstərir.

AEA 1947-1977-ci illərdə Frensis Voker medalı ilə təltif edilmişdir.

## Məqsədlər
Birliyin məqsədləri:

# Xüsusilə sənaye fəaliyyətinin mövcud vəziyyətinin tarixi və statistik təhlili sahəsində iqtisadi tədqiqatların təşviqi.
# İqtisadi mövzularda nəşrlərin təşkili.
# İqtisadi müzakirələrdə mümkün qədər çox azadlığı təşviq edin. Assosiasiya belə bir tərəfdar mövqe tutmayacaq və öz üzvlərini praktiki iqtisadi məsələlərdə hər hansı mövqe tutmağa məcbur etməyəcək.

## Tarixi
Amerika İqtisadiyyat Assosiasiyası 1885-ci ildə iqtisadiyyatla maraqlanan kiçik bir qrup tərəfindən Saratoqa, Saratoqa qraflığında, Nyu-Yorkda keçirilən toplantıda təşkil edilmişdir.

Amerika İqtisadi Assosiasiyasının birinci nizamnaməsində dövlətin cəmiyyət baxımından faydalı funksiyalar yerinə yetirdiyi qeyd olunurdu: “Biz dövlətə müsbət yardımı bəşəriyyətin tərəqqisi üçün zəruri şərtlərdən biri olan bir qurum kimi qiymətləndiririk”. “Laissez faire siyasi cəhətdən etibarsızdır və mənəvi cəhətdən əsassızdır” və “biz sosial etika sisteminin mövcudluğuna inanırıq”. Xartiya “keçmiş nəsil”in iqtisadi nəzəriyyəsini rədd edərək, spekulyativ tədqiqatlara deyil, “indiki dövrdə statistikanın və keçmişdə tarixin köməyinə” əsaslanan yeni elmi iqtisadiyyat tələb edirdi. O, açıq şəkildə etiraf etdi ki, “əmək və kapital toqquşması” və həmçinin “kilsənin, dövlətin və elmin birgə səylərinin” həll edilməsinə ehtiyac var, lakin ticarətin məhdudlaşdırılması və proteksionizm məsələsində “biz partiya mövqeyi tutmuruq.”

## İstinadlar